27/04/2015 | Administración LocalMunicipal
Ames
Bases do servizo “Campamentos de verán 2015”

Aprobadas en Xunta de Goberno Local de 16 de abril de 2015 as bases do servizo “campamentos de verán 2015”, fanse públicas a efectos de xeral coñecemento. Os campamentos de verán son unha oferta formativa de desenvolvemento persoal concibida para, de xeito progresivo, dotar a nenos e mozos das ferramentas precisas para lograr a súa autonomía e independencia fomentando a cooperación, o respecto e o xeito de vida saudable ao tempo que o achegamento ao medio natural, ao deporte e a cultura. Este servicio está están dirixidos a nenos e nenas de Educación Infantil, Educación Primaria e Educación Secundaria. Condicións para solicitar o servicio: Nenos/nenas empadroados/as no Concello de Ames tendo prioridades as familias monoparentais. De existir máis prazas que solicitudes poderán acceder ao servizo: Nenos/nenas que non estando empadroados/as no Concello de Ames, están matriculados/as nun centro educativo de Ames ou os seus pais traballan no termo municipal. (Axuntar documentación acreditativa da empresa ou centro educativo no momento da preinscrición). De persistir a existencia de prazas tamén poderán acceder ao programa Nenos/nenas non empadroados/as. Nivel educativo: 4º e 5º de Educación Infantil Datas: 22 - 23 de xuño Prazas: 50 (mínimo 20 prazas). Custe: 45 € Nivel educativo: 6º de Educación Infantil Datas: 25 - 27 de xuño Prazas: 50 (mínimo 20 prazas). Custe: 90 € Nivel educativo: 1º e 2º de Educación Primaria Datas: 26 - 28 de xuño Prazas: 100 (mínimo 30 prazas) Custe: 90 € Nivel educativo: 3º e 4º de Educación Primaria Datas: 26 - 29 xullo Prazas: 90 (mínimo 30 prazas) Custe: 127 € Nivel educativo: 5º e 6º de Educación Primaria Datas: 19 - 24 de xullo Prazas: 48 (mínimo 20 prazas) Custe: 170 € Nivel educativo: De 1º a 4º de Educación Secundaria Datas: 1 – 8 xullo Prazas: 50 (mínimo 30 prazas) Custe: 220 € Idades: de 6 a 14 anos Datas: do 6 ao 17 xullo (de luns a venres en horario de 16.00h a 20.00h) Prazas: 50 (mínimo 25 prazas) Custe: 50 € Ábrese un prazo de preinscrición do 17 ao 28 de abril. As bases e o impreso de PREINSCRICIÓN dos Campamentos de Verán 2015 poderán obters e de luns a venres en horario de 9:00h a 14:00h en: Oficinas Municipais do Milladoiro. Departamento de Medio Ambiente, Casa do Concello, Bertamiráns. OMIX de Ames na Casa da Cultura de Milladoiro (martes e venres) e Casa da Cultura de Bertamiráns (luns, mércores e xoves). Páxina web municipal www.concellodeames.org (sección AVISOS) Os sábados no mesmo horario tamén se poderá obter no Rexistro Xeral (Casa do Concello. Bertamiráns). Impreso de preinscrición debidamente cumprimentado. De selo caso, coa finalidade de establecer a orde de prioridade, e/ou aplicar as bonificacións por condición de familia numerosa, deberase axuntar ao impreso: Xustificación da condición de familia monoparental. Informe do centro de estudos ou certificado da empresa (ou institución correspondente) para os/as nenos/as que non estando empadroados/as no Concello, están matriculados/as nun centro educativo de Ames ou os seus pais traballan no termo municipal. Fotocopia do título de Familia numerosa vixente. Lugares de presentación (en horario de 09:00h a 14:00h): Rexistro Xeral. Casa do Concello, Bertamiráns. (Tamén os sábados no mesmo horario). Rexistro das Oficinas Municipais do Milladoiro. Rexistro do Pazo da Peregrina A efectos de información e posibles reclamacións darase publicación da lista provisional de admitidos/as nos taboleiros oficiais do concello do 30 de abril ao 5 de maio. Non se admitirán reclamacións fóra deste prazo Darase publicación a lista definitiva de admitidos/as o día 6 de maio nos taboleiros oficiais do Concello. Directa, no caso de que a demanda non supere o número de prazas dispoñibles. Por sorteo público, no suposto de que o número de solicitudes supere o número de prazas dispoñibles. Neste caso, o sorteo realizarase o día 7 de maio ás 13:00h no salón de plenos da Casa do Concello. No sorteo seguiranse as premisas de prioridade expostas ao comezo destas bases. Os irmáns inscritos na mesma actividade e que así o manifesten, poderán participar no sorteo cunha papeleta única. Mediante este sorteo cubriranse as prazas nas distintas actividades. Así mesmo, este sorteo dará lugar a unha lista de agarda para cada un dos campamentos. O resultado do sorteo e a lista de agarda xerada polo mesmo, exporase publicamente o día 8 de maio nos taboleiros oficias do Concello de Ames. Lista de agarda: As vacantes que se produzan por non presentar a documentación, por presentala fóra do prazo establecido ou por renuncia á praza obtida no sorteo, serán ofertadas aos solicitantes que figuran nas listas de agarda correspondentes, seguindo a orde da lista. Realizaranse tres chamadas entre as 09:00h e 14:00h aos números que se facilitaron nos impresos de preinscrición. Estas chamadas quedarán rexistradas para a súa constancia, e de non ter resposta do/a interesado/a nun prazo de 24 horas, este será dado de baixa e procederase a chamar ao seguinte da lista de agarda. Unha vez recibida a comunicación e aceptada a praza ofertada, deberase presentar a documentación requirida nun prazo máximo de 48 horas, de non facelo así, a praza será ofertada ao seguinte da lista de espera. Ábrese un prazo de matrícula do 13 ao 25 de maio. Os impresos de matrícula poderán obterse de luns a venres en horario de 9.00h a 14.00h en: Oficinas Municipais do Milladoiro. Departamento de Medio Ambiente, Casa do Concello, Bertamiráns. OMIX de Ames (Casas da Cultura de Milladoiro (martes e venres) e Bertamiráns (luns, mércores e xoves). Páxina web municipal www.concellodeames.org (sección AVISOS) Os sábados no mesmo horario no Rexistro Xeral (Casa do Concello. Bertamiráns). Rexistro Xeral. Casa do Concello, Bertamiráns. (Tamén os sábados no mesmo horario). Rexistro das Oficinas Municipais do Milladoiro. Rexistro do Pazo da Peregrina As AUTOLIQUIDACIÓNS para efectuar o pagamento dos campamentos poderanse obter de luns a venres en horario de 9.00h a 14.00h en: Oficina de Recadación de Milladoiro, nas Oficinas Municipais. Oficina de Recadación de Bertamiráns (Praza Horta de Abaixo, nº6). Tamén en horario de tarde os luns e mércores (de 16:15h a 18:30h). A través do correo electrónico ames@canaltributos. com En caso de dispor de Certificado Dixital ou DNI electrónico poderá descargar as AUTOLIQUIDACIÓNS través do enlace “Oficina Virtual Tributaria” que figura na páxina web do Concello de Ames (www.concellodeames.org) ou a través da banca electrónica de ABANCA. As autoliquidacións poderán facerse efectivas en calquera entidade bancaria de ABANCA, BBVA, CaixaBank, Banco Sabadell e Banco Pastor. A obriga de pagamento nace cando se produza a correspondente solicitude de matricula e a admisión do/a neno/a no servizo. A obriga de pagamento desaparece coa baixa no servizo. O pagamento dos campamentos poderá efectuarse en dous prazos a través das correspondentes autoliquidacións, nos seguintes prazos: Primeiro prazo (50% do custe) nas datas de matrícula: do 13 ao 25 de maio. Segundo prazo (50% do custe): do 1 ao 10 de xuño. De non aboar o segundo prazo nestas datas considerarase baixa inmediata sen posibilidade de recuperar o importe do primeiro prazo, agás causa xustificada. No caso de que, por algún motivo, houbese que renunciar á praza, comunicaráselle por escrito á Concellería de Medio Ambiente no caso dos campamentos de Infantil, Primaria e Urbano, e á Concellería de Xuventude no caso do campamento de Secundaria. Se unha vez obtida a praza e aboado o prezo correspondente, o/a interesado/a non puidese asistir á actividade por causa de forza maior, só terá dereito á devolución da cota no caso de que comunique e xustifique a renuncia por escrito e solicite a devolución da cantidade aboada antes do inicio da actividade. As familias numerosas que teñan recoñecida tal condición conforme á Lei 40/2003 terán unha bonificación do 50%. En cada campamento se reserva un 10% da inscrición, para casos de emerxencia social derivados dos Servizos Sociais municipais. Realizaranse as seguintes reunións sobre o desenvolvemento dos campamentos. Día 7 de maio no Pazo da Peregrina en Bertamiráns. Día 8 de maio na Casa da Cultura do Milladoiro. Horario: 16:30h-17:00h: Campamento Urbano (Aula da Natureza). De 6 a 14 anos.17:00h-17:30h: G. E. Fervenzas do Toxa.4º e 5º de Infantil.17:30h-18:00h: G. E. Fervenzas do Toxa.6º de Infantil.18:00h-18:30h: G. E. El Kiriko.1º e 2º de Primaria.18:30h-19:00h: G. E. El Kiriko.3º e 4º de Primaria.19.00h-19.30h: Campamento Náutico en Vilagarcía.5º e 6º de Primaria.19:30h-20:00h: Campamento Xuvenil Castrelo de Miño. De 1º a 4º de ESO. ARTIGO 13.- A inscrición nestas actividades supón o compromiso de aceptación destas normas. Campamentos Infantil, Primaria e Urbano: Concellería de Medio Ambiente. Casa do Concello. Tel.660004665. auladanatureza@concellodeames. org. Campamento Secundaria: Oficina Municipal de Información Xuvenil (martes e venres na Casa da Cultura Milladoiro e luns, mércores e xoves na Casa da Cultura Bertamiráns). Tel: 616083229. omix@concellodeames. org. O que se fai público, para xeral coñecemento. Ames, 17 de abril de 2015 O alcalde Santiago V. Amor Barreiro